  Майя Бывальцева Карлэсь нуналзэ Глазовын куарусёнысь инвожолы выжтӥзы. 29-тӥ южтолэзе ортчем сессиязы сыӵе пумкылъян кутӥзы кар думаысь депутатъёс. Иворъёсъя «Удмуртия» агентстволы со сярысь веразы Глазкар администрациысь Лулчеберетъя, спортъя но егитъёслэн политиказыя управлениын. Кызьы валэктӥзы иворъёсъя агентстволы, куарусёнэ куара сётонъя огъя нунал ортче, Карлэн нуналэз сямен ик, со но радъян кужымез кулэ каре. Со сяна, инвожое йылпумъяське дышетскон ар но творчествоя сезон, куке коллективъёс бадӟым мылкыдын ужало. Куарусёнэ соосты люканы секытгес. Таяз арын Карлэн нуналэз 10-тӥ инвожое ортчоз. Шулдыръяськонъёс мынозы Эрико площадьын, Горькийлэсь нимзэ нуллӥсь паркын, стадионын, Карл Маркс бульварын. Али администрациын ужрадлэсь учкетсэ дасяло. Тегъёс: Лулчеберет Удмуртия Глазкар праздникъёс КарДума  